钦定古今图书集成/历象汇编/庶征典/第018卷 > 《晋书》 > 《天文志》
## 钦定古今图书集成/历象汇编/庶征典/第018卷 > 《晋书》 > 《天文志》

日为太阳之精，主生养恩德，人君之象也。人君有瑕，
必露其慝，以告示焉。故日月行有道之国则光明，人
君吉昌，百姓安宁。人君乘土而王，其政太平，则日五
色无主。日变色，有军军破，无军丧侯王，其君无德，其
臣乱国，则日赤无光。日失色，所临之国不昌。日昼昏，
行人无影，到暮不止者，上刑急，下不聊生，不出一年
有大水。日昼昏，乌鸟群鸣，国失政。日中乌见，主不明，
为政乱国，有白衣会，将军出，旌旗举。日中有黑子、黑气、黑云，乍三乍五，臣废其主。日蚀，阴侵阳，臣掩君之
象，有亡国。